Breve commemoratorio quod Ademarus rogavit facere de Estolvico. Invenimus ibi manso indominicato: aspiciunt ibi ancingias .C. Est ibi pratus indominicatus, ubi possunt colligi carra .LX. Sunt ibi aquas ad farinarios III: aspiciunt ibi mansa X et dimidium. Inter Valarias et Vilniaco, mansum I; et in Proviso, mansum I radale. In Evroilo, dimidium mansum; et in Daviriaco, mansum I radale. Est ibi pratus indominicatus, ubi possunt colligere carra C et amplius et posset in illo loco dare alium tantum; habet in Milisiaco et in campo rotundo mansum indominicatum: aspiciunt ibi ancingas DC et amplius; aspiciunt ibi vineas ad ipsum mansum, ubi possunt colligere modios C, et ista mansa serviles reddet unusquisque omni tempore in quisque ebdomada jornales III, pullos III cum ova et ligna carra V; et solvent carra V de fenis dominico et facient ancingas et corvadas et sojuncta et airbanno solidos II et denarios VIII; et sunt ibi culturas arabiles VIIII; abet ibi ad seminandum modios mille D. Sunt ibi silvas inter Stolvico et fine Osclesince ad porcos insaginandum trecentos.